དེ་ཡང་སྤྱི་ལོ་༢༠༡༠ལོ་ཟླ་༦པར།ལན་ཀྲོའུ་སློབ་ཆེན་ནུབ་བྱང་གྲངས་ཉུང་མི་རིགས་ཞིབ་འཇུག་ལྟེ་གནས་ཀྱི་སློབ་དཔོན་ཆེན་མོ་འབྲུག་ཐར་ལགས་ཀྱིས་འགོ་ཁྲིད་གནང་སྟེ།་ལན་ཀྲོའི་སློབ་ཆེན་མི་རིགས་རིག་པའི་ཞིབ་འཇུག་སློབ་མ་དང་།ཀན་སུའི་རིག་གནས་དཔེ་སྐྲུན་ཁང་གི་ཞུ་ཆེན་པ་དང་།སྒྲ་ཕབ་བརྙན་ལེན་པ་བཅས་ལས་གྲུབ་པའི་ཀན་སུའུ་དམངས་དོན་བོད་ཀྱི་གནའ་དཔེ་དཀར་ཆག་དག་སྒྲིག་རྟོག་དཔྱོད་ཚོགས་པ་ཉིད་མདའ་ཚང་དུ་ཕྱིན།་མདའ་ཚང་རྫོང་མི་རིགས་ཆོས་ལུགས་ལས་དོན་སྡེ་ཁག་གི་འགོ་གཙོ་ལིས་ཀྲང་ཚེ་དང་།སྲིད་གྲོས་མི་རིགས་ཆོས་ལུགས་ཨུ་ཡོན་ཚོགས་པའི་ཀྲུའུ་རིན་གཞོན་པ་མོ་ཏི་མེན་གཉིས་ཀྱི་ལྷག་བསམ་རྣམ་པར་དག་པའི་སྣེ་ཁྲིད་དང་རོགས་རམ་འོགཉིན་བཅུ་ལྷག་རིང་ས་དེ་གའི་བོད་ཁྱིམ་དུ་ཉར་བའི་བོན་པོའི་དཔེ་རྙིང་འགངས་ཆེན་དག་ལ་རྟོག་དཔྱོད་ཞིབ་འཇུག་དང་།བཅར་འདྲི།པར་རྒྱག་པ་བཅས་བྱ་བ་ལྷུར་བླངས་པ་མ་ཟད།དགུང་ལོ་བདུན་ཅུ་དོན་དགུར་བཞེས་པའི་བགྲེས་པོ་ཆོ་རིང་ལུན་གྱིས་གྱེར་བའི་བོན་གྱི་འདོན་རྟ་དཀོན་པོ་མང་པོ་ཞིག་ཀྱང་སྒྲ་ཕབ་མཛད།